|  |  |
| --- | --- |
|  | ***Fórum pre edukáciu, spoluprácu, afirmáciu a podporu občianskej spoločnosti***  Banović Strahinje 8, 21 000 Nový Sad, Telefón: +381 21 474 0684, +381 63 552 246  [www.fesap.org.rs](http://www.fesap.org.rs) email: [office@fesap.org.rs](mailto:office@fesap.org.rs) |

Nový Sad 26. 04. 2024

**Súbeh o výber výtvarnej práce na tému**

**Žiť spolu v multietnickom prostredí**

Fórum pre edukáciu, spoluprácu, afirmáciu a podporu občianskej spoločnosti Nový Sad (skrátený názov: FESAP) v spolupráci s Pokrajinským sekretariátom vzdelávania, predpisov, správy a národnostných menšín – národnostných spoločenstiev (sekretariát), v rámci subprojektu Multikulturalizmus na klik, teda projektu Afirmácia multikulturalizmu a tolerancie vo Vojvodine, vypisuje súbeh na predloženie autorských materiálov na tému propagovania multikulturalizmu a zveľaďovania medzinárodnej tolerancie a   
zachovania kultúrnej identity etnických spoločenstiev v AP Vojvodine pod názvom **Žiť spolu v multietnickom prostredí.**

Právo účasti majú žiaci nižších ročníkov (od 1. po 4. ročník) základných škôl z AP Vojvodiny.

Na súbeh sa podáva materiál vo forme **výtvarnej** práce.

V rámci uvedených tém by mal autorský materiál vyjadrovať autentický osobný pohľad na etnickú rozmanitosť alebo kultúrne špecifiká etnických spoločenstiev z AP Vojvodiny.

Prácu vypracúva jeden autor (práce skupiny autorov nebudú brané do úvahy).

Jeden autor môže predložiť jednu prácu do uvedeného súbehu.

S prácou je potrebné doručiť aj sprievodnú dokumentáciu:

- tlačivo prihlášky;

- vyhlásenie rodiča/opatrovníka autora o autorských právach k dielu;

- potvrdenie školy o statuse riadneho žiaka.

**Práce a sprievodná dokumentácia sa predkladajú elektronicky** prostredníctvom aplikácie na webovej stránke sekretariátu, na adrese <http://185.166.125.137/konkursi-2024-1/>.

**Sprievodná dokumentácia sa predkladá aj v origináli** **poštou** na adresu Fóra pre edukáciu, spoluprácu, afirmáciu a podporu občianskej spoločnosti:

FESAP

Poštový priečinok 112

21101 Nový Sad

[Formuláre sprievodnej dokumentácie k účasti na súbehu si môžete stiahnuť z webovej stránky FESAP na adrese](http://www.fesap.org.rs/)www.fesap.org.rs [alebo z webovej stránky sekretariátu na adrese](http://www.puma.vojvodina.gov.rs/) http://www.puma.vojvodina.gov.rs.

Lehota na odovzdávanie prác je 17. máj 2024.

Selekcia doručených prác bude uverejnená na internetovej prezentácii FESAP a sekretariátu spolu s menami autorov materiálu.

Autorské materiály hodnotí súbehová komisia, ktorú tvoria zástupcovia FESAP, sekretariátu, zástupcovia vzdelávacích inštitúcií a významné osobnosti v oblasti súbehovej témy.

Súbehová komisia zostavuje poradovník doručených prihlášok a rozhoduje o udelení cien.

Autori najúspešnejších prác budú ocenení multimediálnymi zariadeniami (tri ceny).

FESAP udeľuje autorovi cenu na základe zmluvy, ktorá sa uzatvára s rodičmi/opatrovníkmi autora.

Zmluva o ocenení víťaza špecifikuje všetky práva, všetky povinnosti a zodpovednosti autora materiálu, ako aj FESAP-u. Autor zmluvou prevádza práva na ďalšie neobmedzené použitie materiálu na FESAP a sekretariát. Ak autor odmeneného materiálu nepodpíše zmluvu v stanovenej lehote, bude sa považovať, že sa odmeny vzdal a zodpovedajúca odmena bude udelená autorovi nasledujúceho v poradí.

Dr. Ida Kabok

Predsedníčka Správnej rady FESAP